Η πρόσφυση ορίζεται ως η ικανότητα ενός οχήματος να διατηρεί την επιθυμητή επαφή με το δρόμο, χωρίς να ενέχει κίνδυνος εκτροπής αυτού.  Πιο απλά, η βέλτιστη πρόσφυση αυξάνει τη σταθερότητα κατά την οδήγηση, καθώς “κρατάει” το αυτοκίνητο σε διαρκή επαφή με το έδαφος.  Γίνεται εύκολα αντιληπτό ότι η πρόσφυση αυτοκινήτου είναι πολύ σημαντική για την ασφάλεια όλων μας. Ο συνδετικός κρίκος που ενώνει το αυτοκίνητο με το δρόμο είναι τα ελαστικά. Συνεπώς η σωστή επιλογή και συντήρηση αυτών είναι πολύ σημαντική για μία ασφαλή οδήγηση.